
administracijos direktoriaus
2025 m.                      d. įsakymu Nr. AT-


ŠAKIŲ RAJONO SAVIVALDYBĖS ADMINISTRACIJOS
ŽVIRGŽDAIČIŲ SENIŪNIJA

2025 METŲ VEIKLOS PLANAS

Seniūnija yra Šakių rajono savivaldybės administracijos struktūrinis teritorinis padalinys, veikiantis tam tikroje savivaldybės teritorijos dalyje. Seniūnijos aptarnaujamos teritorijos ribas savo sprendimu nustato savivaldybės Taryba.

ŽVIRGŽDAIČIŲ SENIŪNIJOS MISIJA – savo administraciniame padalinyje padėti įgyvendinti Vietos savivaldos įstatyme administracijai pavestus uždavinius, veikti pagal savivaldybės administracijos direktoriaus patvirtintus seniūnijos veiklos nuostatus, organizuoti ir užtikrinti efektyvų savarankiškų ir valstybės deleguotų funkcijų vykdymą, bendradarbiauti su esamomis seniūnijos bendruomenėmis, apibendrinti seniūnijos gyventojų pastabas, pasiūlymus ir siekti juos įgyvendinti.
ŽVIRGŽDAIČIŲ SENIŪNIJOS VIZIJA – užtikrinti savivaldos plėtrą, sukurti sveiką, švarią, saugią ir patogią gyvenamąją aplinką, pagerinti gyvenimo kokybę kiekvienam bendruomenės nariui, efektyviai išnaudoti visus turimus gamtos, krašto žymių žmonių, istorijų, vietų resursus seniūnijos turizmo vystymui.

STRATEGINIAI UŽDAVINIAI

Atsižvelgiant į Šakių rajono savivaldybės prioritetines kryptis, Žvirgždaičių seniūnijos iškelti uždaviniai:
· Formuoti šiuolaikinę susisiekimo infrastruktūrą;
· Užtikrinti savivaldybės teritorijų vystymo kryptingumą, jų prieinamumą ir atitiktį gyventojų poreikiams; 
· Mažinti socialinės dezintegracijos ir skurdo prielaidas;
· Užtikrinti savivaldybės funkcijų ir įsipareigojimų vykdymą;
· gerinti viešojo valdymo praktiką;
Šakių rajono savivaldybės 2025–2035 metų strateginiame plėtros plane numatyta Šakių rajono savivaldybės vizija: patogus gyventi zanavykų kraštas, puoselėjantis tradicijas ir užtikrinantis darnią plėtrą bei gyvenimo kokybę.
Šakių rajono savivaldybės 2025–2027 metų strateginis veiklos planas parengtas vadovaujantis strateginiame plėtros plane nustatytais tikslais, uždaviniais ir priemonėmis. Strateginio veiklos plano pasiekimai ir programų įgyvendinimas prisidės prie strateginiame plėtros plane nustatytų tikslų, uždavinių ir priemonių įgyvendinimo. 

2025 M. STRATEGINIUS UŽDAVINIUS ĮGYVENDINANČIOS PROGRAMOS 

Šakių rajono savivaldybės administracijos Žvirgždaičių seniūnija, vykdydama savo veiklą, prisideda prie Šakių rajono savivaldybės 2025–2027 m. strateginio veiklos plano šių programų įgyvendinimo:
1. Teritorijų vystymo ir ekonominės aplinkos gerinimo programa (Kodas 001);
2. Sveikatos stiprinimo ir socialinės integracijos didinimo programa (Kodas 003);
3. Valdymo programa (Kodas 004).

VEIKLOS APŽVALGA PAGAL SENIŪNIJOS METINĮ VEIKLOS PLANĄ

2025 m. Žvirgždaičių seniūnijos numatytos ir vykdomos funkcijos vadovaujantis patvirtintu seniūnijos 2025 m. veiklos planu įgyvendinama:
Žvirgždaičių seniūnijos pagrindinis tikslas 2025 m. - gerinti gyvenimo kokybę seniūnijoje, kuriant sveiką, saugią ir švarią aplinką. Įgyvendinant Žvirgždaičių seniūnijos 2025 metų strateginio veiklos plano programoje iškeltą tikslą, vykdant savarankiškas ir deleguotas funkcijas, seniūnijos gyventojai bus aptarnaujami laiku ir kokybiškai, jiems bus suteikta reikalinga informacija, išduodamos pažymos ir kiti reikalingi dokumentai, suteikiama reikalinga socialinė pagalba, įstatymų nustatyta tvarka atliekami notariniai veiksmai, organizuojamos gyventojų ir bendruomenių sueigos, vykdoma kultūros - istorijos paminklų priežiūra, gerinama vietinės reikšmės kelių būklė. Siekiama efektyviai išnaudoti visus esamus rezervus nedarbui mažinti. Nustatyta tvarka seniūnija teiks valstybės ir savivaldybės institucijoms statistines žinias ir ataskaitas atliks kitas tarybos sprendimu, mero potvarkiu ar administracijos direktoriaus įsakymu deleguotas funkcijas. Bus kuriama saugi ir švari aplinka bendruomenės nariams ir seniūnijos svečiams.
Seniūnijoje 2025 m. sausio 1 d. duomenimis gyveno apie 458 gyventojai ir 1 įrašytas į GVN apskaitą. Seniūnijoje įgyvendinta DVS sistema ir visi dokumentai registruojami ir siunčiami naudojantis šia sistema.
Šakių rajono savivaldybės tarybos 2009 m. spalio 29 d. sprendimu Nr. T-354 „Dėl rajono savivaldybės administracijos seniūnijų aptarnaujamų teritorijų gyvenamųjų vietovių ar jų dalių suskirstymo į seniūnaitijas“, Žvirgždaičių seniūnijoje patvirtintos dvi seniūnaitijos: Janukiškių ir Žvirgždaičių.

DUOMENYS APIE SENIŪNIJĄ

	1.
	Seniūnijos plotas
	ha
	6015,46

	2.
	Bendras kelių ir gatvių ilgis
	km
	38,14

	3.
	Atliekų tvarkymo darbai
	t
	3

	4.
	Gatvių skaičius
	sk.
	10

	5.
	Valomų gatvių ir šaligatvių plotas 
	ha
	14,2

	6.
	Tvarkomų kapinių skaičius
	sk.
	3

	7.
	Kapinių teritorijų plotas
	ha
	1,76

	8.
	Lankytinų vietų seniūnijoje skaičius
	sk.
	4

	9.
	Eksploatuojamų šviestuvų skaičius
	sk.
	109

	10.
	Seniūnijos prižiūrimų želdinių plotas
	ha
	7,5

	11.
	Socialiai remtinų šeimų skaičius
	vnt.
	34





PLANUOJAMI ŽVIRGŽDAIČIŲ SENIŪNIJOS 2025 METŲ VEIKLOS PLANO REZULTATAI

Įgyvendinant Žvirgždaičių seniūnijos 2025 m. veiklos planą siekiama prisidėti prie Šakių rajono savivaldybės 2025–2035 metų strateginiame plėtros plane numatytų tikslų įgyvendinimo:
· Skatinti ekonominę plėtrą ir užtikrinti teritorijų vystymą;
· Didinti socialinę gerovę;
· Stiprinti vietos savivaldą.
Žvirgždaičių seniūnija 2025 m. įgyvendina: 
Šakių rajono savivaldybės 2025-2027 m. strateginio veiklos plano programos Kodas 001 Teritorijų vystymo ir ekonominės aplinkos gerinimo programa“ seniūnijos uždavinio „Formuoti šiuolaikinę susisiekimo infrastruktūrą“ priemonę „Kelių ir gatvių kokybės užtikrinimas“. Įgyvendinant šią priemonę 2025 m. pagal poreikį bus tvarkomi 25 km ilgio žvyruoti seniūnijos keliai, nupirkta apie 700 m3 žvyro. Numatyta suremontuoti probleminius kelio ruožus. Sniego valymas seniūnijos teritorijoje esančių kelių ir gyvenviečių gatvėse bus atliekami pagal poreikį. Bus vykdomas asfalto duobių gatvėse taisymas.
· Šakių rajono savivaldybės 2025-2027 m. strateginio veiklos plano programos Kodas 001 „Teritorijų vystymo ir ekonominės aplinkos gerinimo programa“ seniūnijos ir uždavinio „Užtikrinti savivaldybės teritorijų vystymosi kryptingumą, jų prieinamumą ir atitiktį gyventojų poreikiams“ ir uždavinio priemonę „Aplinkotvarkos ir atliekų tvarkymo sistemos gerinimas“.
Įgyvendinant 2025 m. šias priemones bus vykdomas intensyvus Žvirgždaičių seniūnijos gatvių, pakelių, takų tvarkymas, šaligatvių ir vietinės reikšmės kelių pakraščių priežiūra, pjaunama viešų erdvių žolė, genimi medžiai, prižiūrimi želdiniai. Įgyvendinant veiklą „Aplinkotvarkos darbai Žvirgždaičių seniūnijoje“, planuojama surinkti apie 2 tonas šiukšlių, bus prižiūrimas apšvietimas seniūnijos teritorijoje, savalaikiai pakeičiamos perdegusios LED apšvietimo lempos. Seniūnijos teritorijoje bus atlikti šaligatvių, gatvių priežiūros ir valymo darbai. Želdinių plotai bus prižiūrimi, sodinami papildomi želdiniai ir tvarkomi pagal poreikį. Bus vykdoma Žvirgždaičių civilinių kapinių, 2 neveikiančių kapinaičių priežiūra, kitų saugomų bei turinčių išliekamąją vertę objektų tvarkymo pagalbiniai darbai, teritorijos aplink visuomeninius pastatus priežiūra. Planuojama seniūnijoje toliau prižiūrėti ir plėtoti viešąsias erdves: Žvirgždaičiuose – vaikų žaidimų ir sporto aikštelė, parkas „Beržynėlis“ Draugystės gatvėje, Liorentų tėviškės šimtamečio ąžuolo vieta Ąžuolų g., A. ir J. Liorentų atminimo įprasminimo vieta A. Liorentaitės g., Janukiškiuose – laisvalaikio ir pramogų vieta prie Dienos centro A. Skelčio g. Bus mokamas darbo užmokestis ir socialinis draudimas aplinkos tvarkymo darbuotojams.
Šakių rajono savivaldybės 2025–2027 metų strateginio veiklos plano programos Kodas 003 „Sveikatos stiprinimo ir socialinės integracijos didinimo programa“ uždavinio „Mažinti socialinės dezintegracijos ir skurdo prielaidas“ ir priemonę „Užtikrinti finansinės pagalbos teikimą Žvirgždaičių seniūnijos gyventojams (išmokos mokėjimas ir kt.)“. Planuojama, kad visuomenei naudingiems darbams bus pasitelkta apie 20 seniūnijos gyventojų, kurie atliks įvairius aplinkos tvarkymo darbus. Pagal poreikį jie bus aprūpinami techninės pagalbos priemonėmis, asmenims, bus perkamos darbo priemonės. Atsižvelgiant į poreikį, bus išmokėtos vienkartinės socialinės pašalpos.
· Šakių rajono savivaldybės 2025–2027 metų strateginio veiklos plano programos Kodas 003 „Sveikatos stiprinimo ir socialinės integracijos didinimo programa“ uždavinio „Mažinti socialinės dezintegracijos ir skurdo prielaidas“ ir priemonę „Savivaldybės gyventojų užimtumo skatinimas“ bus įdarbintas 1 seniūnijos gyventojas.
Šakių rajono savivaldybės strateginio 2025–2027 metų veiklos plano programos Kodas 004 „Valdymo programa“ seniūnijos uždavinio „Užtikrinti savivaldybės funkcijų ir įsipareigojimų vykdymą“  priemonę „Savivaldybės valdymo ir funkcionalumo užtikrinimas“ bus planuojamos seniūnijos išlaidos transporto išlaikymui, kanceliarinėms prekėms, komunalinių paslaugų įsigijimui ir išlaidos seniūnijos administracinio pastato išlaikymui ir remontui. Bus siekiama sutvarkyti seniūnijos administracinio pastato dalį vidaus patalpų, modernizuoti vandentiekį ir šildymą pakeičiant 13 radiatorių
· Šakių rajono savivaldybės strateginio 2025–2027 metų veiklos plano programos Kodas 004 „Valdymo programa“ seniūnijos uždavinio „Gerinti viešojo valdymo praktiką“  priemonę „Administracinės naštos mažinimo priemonių įgyvendinimas“. Įgyvendinant šią priemonę bus dirbama su gyvenamosios vietos deklaravimo informacinė sistema (GVDIS), DVS programa (KONTORA), VIPIS (viešųjų pirkimų sistema), su EAIS (Elektroninio archyvo informacine sistema). Įgyvendinant šią priemonę bus išduodamos pažymos juridiniams faktams patvirtinti ir nuolat vykdomas susirašinėjimo su įvairiomis institucijomis, įstaigos veiklos klausimais. Išduodami leidimai laidoti. Išduodamos rekomendacijos gauti leidimui saugotinų medžių ir krūmų kirtimo, persodinimo ar kitokio pašalinimo, genėjimo darbams. Nuolat bus vykdomos gyvenamosios vietos deklaravimo funkcijos: faktinę gyvenamąją vietą patvirtinančių pažymų išdavimas, priimami prašymai dėl gyvenamosios vietos adreso keitimo, tikslinimo, naikinimo, atitinkamų sprendimų priėmimas, gyvenamosios vietos neturinčių asmenų apskaita. Atliekami notariniai veiksmai, sudaromi testamentai.
Įgyvendinant 2025 metų veiklos planą bei tikslą bus užtikrintas priskirtos teritorijos visuomenės viešųjų poreikių ir interesų tenkinimas ir seniūnijos funkcijų vykdymas. Seniūnija įsipareigoja laiku planuoti ir efektyviai naudoti finansinius, žmogiškuosius bei materialinius išteklius, apibendrinti statistinius praeitų metų veiklos duomenis ir pateikti juos ataskaitoje seniūnijos gyventojams, bendruomenėms ir administracijos direktoriui.
Įgyvendinant Žvirgždaičių seniūnijos 2025 metų veiklos planą bei uždavinius ir tikslus, vykdant savarankiškas ir valstybės deleguotas funkcijas, seniūnijos gyventojai bus aptarnaujami laiku ir kokybiškai. Suteikdama reikalinga informaciją, išduodamos pažymos, suteikiama reikalinga socialinė pagalba, deklaruojama gyvenamoji vieta ir kitos funkcijos. Kuriama saugi ir švari aplinka bendruomenės nariams, seniūnijos svečiams.
Seniūnijos funkcijos 2025 m.:
· prireikus įvertins atskirų šeimų (asmenų) gyvenimo sąlygas bei poreikius ir pateiks savivaldybės administracijai pasiūlymus dėl socialinės paramos toms šeimoms (asmenims) reikalingumo ir paramos būdų;
· dalyvaus rengiant ir įgyvendinant gyventojų užimtumo programas seniūnijos aptarnaujamoje teritorijoje;
· organizuos užimtumo didinimo ir visuomenei naudingus darbus; 
· organizuos ir (arba) kontroliuos savivaldybės kelių, bendrojo naudojimo teritorijų, kapinių, želdinių, gatvių, šaligatvių valymą ir priežiūrą, gatvių ir kitų viešų vietų apšvietimą;
· nustatyta tvarka organizuos socialinės paramos teikimą ir pašalpų mokėjimą;
· tvarkys priskirtus registrus ir nustatyta tvarka teiks duomenis;
· tvarkys gyvenamosios vietos deklaravimo duomenų ir gyvenamosios vietos neturinčių asmenų apskaitą;
· bus išduodami leidimai laidoti;
· bus tikrinama informacija, norint gauti saugotinų medžių ir krūmų kirtimo, persodinimo ar kitokio pašalinimo, genėjimo leidimus;
· bus atliekami notariniai veiksmai;
· bus išduodamos pažymos ir kiti reikalingi dokumentai;
· bus tvarkomos būsto šildymo išlaidų kompensacijos ir paramos labiausiai skurstantiems asmenims;
· bus tvarkomi archyviniai duomenys.
 
Žvirgždaičių seniūnijos seniūnė                                                                Giedrė Snudaitienė                                                                                              		 
